Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyugdíjigényt, mivel panaszos az öregségi nyugdíjhoz szükséges minden feltétellel rendelkezett, 6 hónapra visszamenőleg (legkorábban 1996. október 23-tól) kellett volna az igazgatóságnak elbírálni, illetőleg panaszos a megállapított nyugdíjára e naptól jogosult, mert a 45/1996. (X. 22.) AB határozat
Paragraph Index: 359

nyugdíjigényt, mivel panaszos az öregségi nyugdíjhoz szükséges minden feltétellel rendelkezett, 6 hónapra visszamenőleg (legkorábban 1996. október 23-tól) kellett volna az igazgatóságnak elbírálni, illetőleg panaszos a megállapított nyugdíjára e naptól jogosult, mert a 45/1996. (X. 22.) AB határozat értelmében a munkaviszony megszűnése nem feltétele a nyugdíj megállapításának. Az országgyűlési biztos a fentiek miatt ajánlásában felkérte a munkáltató igazgatóját és a Fővárosi és Pest Megyei Nyugdíjbiztosítási Igazgatóság igazgatóját a törvénysértés megszüntetésére, a panaszos nyugdíjának jogszerű megállapítására, az elmaradt összeg utólagos folyósítására történő intézkedésre. Az országgyűlési biztos szükségesnek tartja az adott ügyben mind a munkáltató, mind a nyugdíjbiztosító felelősségének megállapítását. Az ajánlásra még nem érkezett válasz, a határidő még nem telt el. OBH 7059/1997. A panaszos sérelmezte, hogy Bogács község jegyzője visszavonta a bogácsi strand területére szóló üzletnyitási engedélyét. A panaszos ezt megfellebbezte, és egyidejűleg új engedély kiadását is kérte. A jegyző a fellebbezést továbbította, de az új kérelmet határozatban nem bírálta el. Mivel a panasz érinti a jogorvoslathoz való jogot, az országgyűlési biztos vizsgálatot indított. Felkérte a Borsod-Abaúj- Zemplén Megyei Közigazgatási Hivatal vezetőjét, hogy az ügyben folytasson le vizsgálatot. A Közigazgatási Hivatal vezetője megállapította, hogy a működési engedély módosítása, illetve új működési engedély kiadás iránt előterjesztett kérelmet a jegyző valóban nem bírálta el, ezért a II. fokú hatóság a határozat rendelkező részében utasította a jegyzőt az érdemi döntés soron kívüli meghozatalára. Az ügyben eljáró jegyző azzal, hogy a fellebbezésben benyújtott új kérelmet határozatban nem bírálta el, megfosztotta az ügyfelet attól, hogy a jogszabályban biztosított jogorvoslati jogával élhessen, ezzel alkotmányos visszásságot okozott az jogorvoslathoz való jog [57. § (5) bek.] vonatkozásában. Mivel az I. fokú hatóság felügyeleti szerve észlelte a jogszabálysértést, és intézkedésével orvosolta az alkotmányos visszásságot, az országgyűlési biztos általános helyettese az ügyben ajánlással nem élt. OBH 7115/1996. A panaszos az országgyűlési biztoshoz intézett beadványában a Matáv Rt. (továbbiakban: Rt.) telefonszámla-reklamációjával kapcsolatos eljárását sérelmezte. A beadvány vizsgálata során felmerült a jogállamiság alkotmányos alapelve sérelmének gyanúja. 1999/18/II. szám Az országgyűlési biztos általános helyettese vizsgálata során megállapította, hogy a panaszos reklamációját a területileg illetékes távközlési centrum többször vizsgálta. Minden alkalommal teljes körű vizsgálatot végeztek, mind a központi, mind a hálózati és előfizetői berendezés oldaláról. A vizsgálat megállapította, hogy a panaszos távbeszélő állomása zárt távbeszélő hálózatban működik, a vonalat minden alkalommal a helyszínen is vizsgálták, a működést biztosító központ a reklamáció időszakában nem hibásodott meg, az állomás rendellenes üzemelésére vonatkozó hibabejelentés nem érkezett. Idegen hozzáférésre a földalatti kábelvezetés következtében nincs lehetőség, a területen idegen kivitelező nem dolgozott. A vizsgálat megállapította, hogy az Rt. a vonalvizsgálatot elvégezte. A vizsgálat eredményei alapján — amelyek nem azt bizonyították, hogy a kifogásolt hívásokat a panaszos kezdeményezte, csak azt, hogy azokat a panaszosnál felszerelt állomásról kezdeményezték — a számlareklamációt az Rt.-nek nem állt módjában elfogadni. Az országgyűlési biztos általános helyettese az Rt. eljárásával kapcsolatban alkotmányos visszásságot nem állapított meg, ezért vizsgálatát megszüntette. OBH 7196/1997. A panaszos beadványában azért fordult az országgyűlési biztoshoz, mert ismert személy ellen lopás alapos gyanúja miatt tett feljelentésében a rendőrkapitányság a szükséges nyomozati cselekményeket nem hajtotta végre, az eljárást megszüntette. Ezért kára nem térült meg. A feljelentett személyt gyanúsítottként nem hallgatták meg. Az országgyűlési biztos általános helyettese a jogorvoslati jogosultság sérelmének lehetősége miatt rendelt el vizsgálatot. Megállapította, hogy a BRFK VI—VII. Kerületi Rendőrkapitánysága a nyomozást elrendelte. Az eljárás során a helyszínt megtekintette, adatgyűjtést folytatott, részletesen kikérdezte a feljelentőt az ellopott értékpapírokról. Megállapította, hogy Postabank-értékpapírokat loptak el. Az értékpapírok sorszámát, más azonosításra alkalmas adatot megállapítani nem tudott. Gyanúsítottként hallgatták ki a sértett által feljelentett személyt. A gyanúsított bűnösségét megállapítani nem lehetett, ezért a nyomozást bizonyítottság hiányában megalapozottan megszüntették. A sértett a határozat ellen panaszt jelentett be. A panasznak a rendőrkapitányság saját hatáskörében helyt adott, és elrendelte a nyomozás továbbfolytatását. Mivel nem sikerült újabb bizonyítékokat beszerezni, a nyomozást ismételten megszüntették. A megszüntetésről nem értesítették a feljelentőt, e mulasztással megfosztották jogorvoslati lehetőségétől. Sérült az Alkotmány 57. § (4) bekezdésében deklarált jogorvoslati jogosultság. A rendőrkapitányság vezetője az ügyet megvizsgálta. Megállapította, hogy a nyomozás során a szükséges nyomozati cselekményeket végrehajtották, valamint, hogy az ismételt határozatot feljelentőnek nem kézbesítették, és intézkedett a határozat azonnali kézbesítésére. A mulasztóval szemben fegyelmi eljárást rendelt el, intézkedett, hogy hasonló esetek ne fordulhassanak elő. Megállapítható, hogy az ügy előadója az Alkotmány 57. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes